13. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 128/205 της 16 Φεβρ./15 Μαρτ. 1977 (ΦΕΚ Β΄ 232) Περί αυξήσεως των παρά του Ταμείου Επικουρικής Ασφαλίσεως Υπαλλήλων Εμπορίου Τροφίμων καταβαλλομένων συντάξεων. 1.Αυξάνονται από 1 Ιανουαρίου 1977 αι καταβαλλόμεναι συντάξεις υπό του Ταμείου Επικουρικής Ασφαλίσεως Υπαλλήλων Εμπορίου Τροφίμων εις τους συνταξιούχους του, των οποίων το συνταξιοδοτικό δικαίωμα εμπίπτει εις το μέχρι 31 Δεκεμβρίου 1976 χρονικόν διάστημα, κατά ποσοστόν 15% και δια το μέχρι του ποσού των δύο χιλιάδων (2.000) δραχμών τμήμα αυτών. 2.Από της αυτής ημερομηνίας ως κατώτατον όριο των παρεχομένων λόγω γήρατος ή αναπηρίας συντάξεων, ορίζεται το ποσόν των οκτακοσίων (800) δραχμών, ανεξαρτήτως χρόνου ενάρξεως του συνταξιοδοτικού δικαιώματος. 